Maroela Media Afrikaanse Top 20: 18 April 2016In vandeesweek se Maroela Media Top 20 is daar sewe snitte wat styg, 10 snitte wat daal, een wat sy posisie behou, asook twee splinternuwe liedjies wat die week se Top 20 betree. Joe Foster se “Vir my gemaak” en Neil Somers se “Skipper” val ongelukig uit die week se Top 20. Daniel Baron se eerste Afrikaanse liedjie, “Hart”, en Charlize Berg se “Braaf” betree dié week se Top 20. Daniel Baron het aan die begin van die jaar sy eerste Afrikaanse enkelsnit, “Hart”, op iTunes vrygestel. Baron beskryf “Hart”, ’n baanbrekerskuif in sy loopbaan, as ’n liedjie wat handel oor “’n langafstandvriendskap en hoe ware liefde nooit kwyn nie, ongeag van hoe ver ’n mens is van die een vir wie jy lief is”. Charlize Berg betree ook die week se Top 20 in nommer 18. Bok van Blerk se “Modder en Bloed” val uit die gesogte nommer een-posisie nadat die liedjie twee weke die topgunsteling was. Dit is ook die titellied van die fliek met dieselfde naam wat vroeër vandeesmaand in teaters te sien was. Vaughan Gardiner se “Bou aan liefde” is vandeesweek nommer een. Kyk die musiekvideo vir Vaughan Gardiner se liedjie “Bou aan liefde” hier.